Ομίχλη Χαρματάν γύρω από το Εθνικό Τζαμί Αμπούτζα στην Αμπούτζα
Ο **Χαρματάν** είναι μια εποχή στη Δυτική Αφρικανική ήπειρο, η οποία παρουσιάζεται από το τέλος του Νοεμβρίου μέχρι τα μέσα Μαρτίου. Χαρακτηρίζεται από ξηρό και σκονισμένο βορειοανατολικό αληγή άνεμο με το ίδιο όνομα ο οποίος φυσά από την Έρημο Σαχάρα πάνω από τη Δυτική Αφρική εντός του Κόλπου της Γουινέας. Το όνομα του προέρχεται ή σχετίζεται με την λέξη χαραμάτα της γλώσσας Γκα. Είναι κρύος στις περισσότερες περιοχές, αλλά μπορεί να είναι καυτός σε ορισμένες περιοχές, ανάλογα με τις περιστάσεις.

Ο Χαρματάν πνέει στην ξηρή περίοδο, η οποία συμβαίνει στους μήνες με τις μικρότερες ημέρες, όταν η υποτροπική κορυφογραμμή υψηλής πίεσης παραμένει πάνω από την Κεντρική Έρημο Σαχάρα και όταν η χαμηλή πίεση της Διατροπικής Ζώνης Σύγκλισης παραμένει πάνω από τον Κόλπο της Γουινέας. Στο πέρασμά του πάνω από τη Σαχάρα, παίρνει μαζί του λεπτή σκόνη και σωματίδια άμμου.

Επιπτώσεις
----------

Η εποχή του Χαρματάν διαφέρει από το χειμώνα, γιατί χαρακτηρίζεται από το ψυχρό, ξηρό, φορτωμένο με σκόνη αέρα και περιλαμβάνει μεγάλες διακυμάνσεις στις θερμοκρασίες της ημέρας και της νύχτας. Οι θερμοκρασίες μπορούν εύκολα να παραμείνουν τόσο χαμηλά έως τους 9 °C, αλλά μερικές φορές το απόγευμα η θερμοκρασία μπορεί να ανέβει μέχρι τους 30 °C ενώ η σχετική υγρασία πέφτει κάτω από το 10%.

Ομίχλη που προκαλείται από τον Χαρματάν πάνω από το Χο, Γκάνα
Ο αέρας είναι ιδιαίτερα ξηρός όταν ο Χαρματάν πνέει πάνω από την περιοχή. Ο Χαρματάν φέρνει ερημικές καιρικές συνθήκες: μειώνει την υγρασία, διαλύει τη νεφοκάλυψη, αποτρέπει τον σχηματισμό βροχοπτώσεων και μερικές φορές δημιουργεί μεγάλα σύννεφα σκόνης που μπορεί να οδηγήσουν σε θύελλες σκόνης ή αμμοθύελλες. Ο άνεμος μπορεί να αυξήσει τον κίνδυνο πυρκαγιάς και να προκαλέσει σοβαρή καταστροφή στις σοδειές. Η αλληλεπίδραση του Χαρματάν με ανέμους μουσώνων ανέμους μπορεί να προκαλέσει τυφώνες.

### Ομίχλη του Χαρματάν

Σε ορισμένες χώρες της Δυτικής Αφρικής, η βαριά ποσότητα σκόνης στον αέρα μπορεί να περιορίσει σημαντικά την ορατότητα και να μπλοκάρει τον ήλιο για αρκετές ημέρες, συγκρίσιμη με μια βαριά ομίχλη. Αυτό το φαινόμενο είναι γνωστό ως ομίχλη Χαρματάν. Αυτό κοστίζει εκατομμύρια δολάρια σε αεροπορικές εταιρείες λόγω της ακύρωσης πολλών πτήσεων κάθε χρόνο. Όταν η ομίχλη είναι αδύναμη, ο ουρανός είναι καθαρός. Ο ξηρός αέρας μπορεί να σπάσει τους κορμούς των δέντρων που φύονται στην περιοχή.

### Υγεία

Η υγρασία μειώνεται τόσο χαμηλά έως το 15%, η οποία μπορεί να οδηγήσει σε ρινορραγίες για μερικούς ανθρώπους. Άλλες επιπτώσεις στην υγεία για τον άνθρωπο μπορεί να περιλαμβάνουν επιπτώσεις, στο δέρμα τα μάτια και το αναπνευστικό σύστημα, συμπεριλαμβανομένης της επιδείνωσης του άσθματος.

Παραπομπές
----------

1. ↑  Minka, Ndazo S.; Ayo, Joseph O. (March 2013). «Influence of cold–dry (harmattan) season on colonic temperature and the development of pulmonary hypertension in broiler chickens, and the modulating effect of ascorbic acid». *Dove Press Journal* (Open Access Animal Physiology). .
2. ↑  «Harmattan». Encyclopædia Britannica. Ανακτήθηκε στις 22 Ιουλίου 2015.
3. ↑  «Harmattan». *Merriam-Webster.com*. Merriam-Webster, Inc harmattan. 2012.
4. ↑  *Climate and Land Degradation* ((ISBN 3540724370), 2007): "At the southern fringe of the Sahara Desert, a special dry and hot wind, locally termed Harmattan, occurs."
5. ↑  *Geographical Review* (1919): "Knox writes of this wind : The Harmattan is experienced as a wind which blows, especially in the months of December, January, and February, from the NE. and is a hot wind in some localities and a cold wind in others, according to circumstances."
6. ↑  «Harmattan: Behold A Season». *Leadership (Nigerian newspaper)*. 13 December 2014. Αρχειοθετήθηκε από το πρωτότυπο στις 2018-07-27.. Ανακτήθηκε στις 2017-10-23.
7. ↑  Terazono, Emiko; Blas, Javier (January 19, 2012). «Saharan wind stirs cocoa market». *Financial Times*.. Ανακτήθηκε στις January 28, 2012.
8. ↑  «Tuareg unrest». *BBC, via Temoust*. 7 Σεπτεμβρίου 2007. Αρχειοθετήθηκε από το πρωτότυπο στις 30 Δεκεμβρίου 2007. Ανακτήθηκε στις 8 Οκτωβρίου 2007.
9. ↑  This Day: Nigerian Civil Aviation warns pilots, airlines of Harmattan haze
10. ↑  Valdmanis, Richard (8 Φεβρουαρίου 2012). «Giant dust cloud chokes west Africa». Reuters. Αρχειοθετήθηκε από το πρωτότυπο στις 4 Σεπτεμβρίου 2019. Ανακτήθηκε στις 9 Φεβρουαρίου 2012.
11. ↑  «As harmattan finally hits Lagos». Vanaguard. 16 Δεκεμβρίου 2014. Ανακτήθηκε στις 11 Οκτωβρίου 2015.
12. ↑  «The Climate Of Nigeria». The Library of Congress Studies. Ανακτήθηκε στις 11 Οκτωβρίου 2015.
13. ↑  Anuforo, Emeka; Chukwu, Lilian (20 January 2015). «Coping With Health Hazards of Harmattan Haze». *Rivers State News*. Αρχειοθετήθηκε από το πρωτότυπο στις 2016-03-04.. Ανακτήθηκε στις 2017-10-23.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **χαρματάν**  |

* Chisholm, Hugh, επιμ.. (1911) «Harmattan» *Εγκυκλοπαίδεια Μπριτάννικα* (11η έκδοση) Cambridge University Press